Den Nord-Cimbriske Tilskuer, 1844-12-07
Af sidste Folkeblad erfares, at Trykkefrihedsselskabets Bestyrelse, i Anledning af den gjennem Politimesteren meddeelt Cancellie-Trudsel om Selskabets Opløsning, saasnart det i sine Sammenkomster delibererer og Lovgivnings og Regjeringsanliggender, har indgivet en Skrivelse til den roeskildske Stænderforsamling. Tillige erfares, at Bestyrelsen har vedtaget at ville søge at foranstalte Foredrag afholdte i Selskabet, svarende til dets Formaal. Husumer Ugeblad beretter følgende Ulykkestilfælde. J Tondorf, ved Wandsbeck, mugede forleden Dag en Mand sin Faaresti. En anseelig Bunke laa allerede uden for Indgangen og spærrede Udsigten; da han kaster den sidste Grebfuld ud, høres der et gjennemtrængende Skrig. Han havde jaget Jerngrebens Grene ind i Øiet og Hovedet paa sin 4 Aars Søn, der, kravlende over Dyngen, vilde ind til Faderen. Barnet døde faa Timer derefter. - J Sønderborg passerede det den 14de November, at en Kone fra Mølleby, som arbeidede paa den her anlagte Hormølle, kom Maskinen for nær, saa at hendes Klæder bleve grebne af denne, hun selv trukken med ind i Værket og øiebliklig knust. Hun efterlader sig flere Børn. En saadan Brand-Ulykke, som den, der indtraf i en Farvers Huus i Altona i Natten til 18de Novbr. hvorved flere Mennesker enten tilsatte Liv og Helbred, er lykkeligviis i flere Aar ikke forekommen. Jlden havde, forinden den opdagedes, omtrent Kl. 11 om Aftenen, allerede saaledes angrebet Trappen til over ste Stokværk, at en der boende gammel Jsralit og hans Kone fandt deres Død i Luerne. Manden skal gjentagne Gange have været ved Vinduet og raabt om Hjælp; men der fattedes hertil i første Øieblik en tilstrækkelig lang Stige. Hans Legeme fandt man siden aldeles forbrændt og Hovedet forkullet. Konen er, siddende i sin Lænestoel, bleven qvalt af Røgen; men tilsidst ere ogsaa hendes Klæder komne i Brand og hendes Legeme tildeels bleven forbrændt. Et jødisk Tyende, en Pige paa omtrent 20 Aar, der havde styrtet sig ud af Vinduet, vil rimeligviis blive en Krøbling for sit hele øvrige Liv. Af det omkomne Ægtepars tvende Døttre, der ligeledes Begge vore sprungne ud af Vinduet, har den Ene, der havde en lille Kasse under Armen, faaet nogle, dog ikke farlige Contusioner i Ansigtet og paa Armene; men den Anden er sluppen ganske uskadt derfra. Disse to stakkel Pigers Jammer over deres Forældres ynkelige Endeligt skal være grændseløs. De Omkomne vare meget fattige, men redelige Mennesker, der ernæredes af deres Døttres Haandarbeide. – Da Ulykken skeete, var Huuseieren, Farveren, med Kone og Barn paa Bal i Eimsbüttel. En først Dagen iforveien i hans Tieneste kommen Pige savnes siden Branden; dog antager man, at hun er bleven reddet. En anden i det nu afbrændte Huus boende jødisk Familie, hvis Forsørger er Privatlærer og sidder i smaae Kaar, miste de, ligesom ogsaa en fra en Markeds-Reise nylig hjemkommen Marskandiserske, Alt hvad de eiede. En i den tilstødende og ligeledes antændte Bygning boende Maler kastede sit Barn ud af Vinduet, efter først at have smidt nogle Sengeklæder ned, som de skulde falde paa; selv sprang han bag efter. Om Barnet staaer til Redning er tvivlsom; men Faderen slap vel derfra.